Publication: Magyar Közlöny
Issue: MK-1999-90 (Year: 1999, Number: 90)
Era: 1990-2004
Section: A pedagógus-szakvizsgára felkészítő szakirányú továbbképzés célja, hogy a pedagógus-munkakör betöltésére jogosult, felsőfokú iskolai végzettséggel és szakképzettséggel rendelkezők a közoktatásról szóló — többször módosított — 1993. évi LXXIX. törvény (a továbbiakban: Ktv.)
Paragraph Index: 247

4. A képzési idő 4.1. Esti, illetve levelező tagozaton 4 félév, összesen 120 kredit, legalább 360 tanóra. 4.2. A képzési idő magában foglalja a kötelezően oktatott és a választás szerint oktatott tanulmányi területek elméleti és gyakorlati óráit, valamint a csoportos foglalkozások idejét. A gyakorlati jellegű foglalkozásokra, a gyakorlati feladatok megoldására fordított idő együttesen a képzési időnek legalább 40%-a. Amennyiben a képzés jellege szakmai gyakorlatot is feltételez, annak aránya a teljes képzési időnek legalább 25%-a. 4.3. E képesítési követelmények alkalmazásában a tanóra: a tananyag elsajátításához, a gyakorlati feladatok megoldásához és azok ellenőrzéséhez főiskolai, illetve egyetemi oktató személyes közreműködését igénylő idő. 4.4. A felsőoktatási intézmény a képzési időn belül tantervébe iktathat tanórán kívüli, önálló feldolgozást igénylő feladatokat is. 4.5. A szakirányú továbbképzés indíható távoktatás formájában is, amennyiben a felsőoktatási intézmény előzetesen megszerzi a Magyar Akkreditációs Bizottság támogató állásfoglalását. 4.6. A pedagógus-szakvizsgára felkészítő szakirányú továbbképzés követelményei — az R. 2. §-a (3) bekezdésében, valamint a 11. §-a (3) bekezdésében foglaltak alapján — részben teljesíthetők a pedagógus-továbbképzéshez kapcsolódó, korábban szakirányú továbbképzésben vagy a

Source: https://magyarkozlony.hu/hivatalos-lapok/83766884a7055700ad94c8983253a2db2f3d5e90/dokumentumok/a96c0531e7fa60ee58f12d95ec5c87e89284bfa1/letoltes